REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/381-21

21. septembar 2021. godine

B e o g r a d

ZAPISNIK

24. SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODRŽANE 10. SEPTEMBRA 2021. GODINE

Sednica je počela u 10 časova i 34 minuta.

Sednicom je predsedavao Veroljub Arsić, predsednik Odbora.

Pored predsednika, sednici su prisustvovali članovi Odbora: Aleksandra Tomić, Jasmina Karanac, Snežana Petrović, Nataša Ljubišić, Ana Beloica, Snežana Paunović, Zoran Tomić, Ivana Popović i Vojislav Vujić.

Sednici su prisustvovali zamenici članova Odbora: Gojko Palalić (zamenik člana Odbora Dragomira Karića), Nenad Krstić (zamenik člana Odbora Tihomira Petkovića), Miloš Banđur (zamenik člana Odbora Krste Janjuševića), Janko Langura (zamenik člana Odbora Vesne Stambolić), Dubravka Kralj (zamenik člana Odbora Uglješe Markovića), Mina Kitanović (zamenik člana Odbora Ilije Životića) i Adrijana Pupovac (zamenik člana Odbora Olivere Nedeljković).

Sednici su, na poziv predsednika, prisustvovali iz Ministarstva rudarstva i energetike: Zoran Lakićević, državni sekretar i Raša Kojčić, pomoćnik ministra, rukovodilac Sektora za naftu i gas.

Na predlog predsednika, Odbor je jednoglasno utvrdio sledeći

D n e v n i r e d

1. Razmatranje Osnove za zaključivanje Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine i teksta Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine, radi davanja saglasnosti za privremenu primenu Sporazuma do stupanja na snagu, koju je podnela Vlada (10 broj 011-1578/21 od 10. septembra 2021. godine).

**Prva tačka dnevnog : Razmatranje Osnove za zaključivanje Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine i teksta Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine, radi davanja saglasnosti za privremenu primenu Sporazuma do stupanja na snagu, koju je podnela Vlada (10 broj 011-1578/21 od 10. septembra 2021. godine).**

U uvodnim napomenama, Zoran Lakićević, državni sekretar u Ministrastvu rudarstva i energetike, istakao je da se radi o sertifikaciji koja je potrebna da bi se stvorili uslovi za sertifikaciju Jugorozgas Transport u skladu sa međunarodno preuzetim obavezama, a sve na osnovu međunarodne pozicije koja je za energetiku utvrđena i u akcionom planu pripremljenom na osnovu pregovaračke pozicije sa Evropskom unijom.

U diskusiji, narodni poslanici su postavili pitanja, izneli stavove i mišljenja i dali predloge i sugestije.

Postavljeno je pitanje kako je došlo do toga da Srbijagas preuzme da gradi deonicu gasovoda koja po Sporazumu pripada Jugorosgazu.

Izneta je primedba da ne bi trebalo da bude praksa da se stvari ovom brzinom stavljaju na dnevni red. Potrebno je da nadležni odbori imaju dovoljno vremena da prouče određeni materijal kako bi na njega dali odgovarajuću saglasnost. Obrazloženja bi trebala da budu temeljnija i sadržajnija da bi se objasnili razlozi hitnosti.

Izneto je mišljenje da je davanje određenih nadležnosti Jugorozgasu prema Sporazumu izemđu SFRJ i Rusije bilo dosta ograničavajuće u smislu sadađnjih zahteva za razdvajanje preduzeća. Preduzeće Srbijagas je moglo lako da se razdvoji obzirom da nije vezano međunarodnim sporazumom, a Jugorozgas je definisan međunarodnim sporazumom i da bi se izvršilo razdvajanje Jugorozgasa na transport i distribuciju treba izmeniti međunarodni sporazum.

Izneta je primedba i na to što su četiri zakona iz oblasti energetike razmatrano u jednom danu, pri čemu je svaki od njih zahtevao čitav dan pažnje.

U odgovoru na postavljena pitanja, Raša Kojčić, pomoćnik ministra, rukovodilac Sektora za naftu i gas izneo je da je suština Protokola za izmenu Sporazuma da se omogući prenos imovine sa Jugorozgas na Jugorozgas -Transport d.o.o koji bi po tom modelu ispunio uslove za sertifikaciju i ispunio uredbe iz akcionog plana koji je usvojen 16.05.2021. zaključkom Vlade. Pored toga, razdvajanje delatnosti i prenos imovine usko su vezani i za Poglavlje 15. Razlog hitnosti je to što prethodni sporazum ističe 12. septembra, a Vlada je 9. septembra usvojila ovaj zaključak.

U diskusiji su učestvovali Miloš Banđur, Zoran Lakićević i Raša Kojčić.

U skladu sa članom 8. Zakona o zaključivanju i izvršavanju eđunarodnih ugovora („Službeni glasnik RS“, broj 32/13) i članom 54. Poslovnika Narodne skupštine („Službeni glasnik RS“, broj 20/12 – prečišćen tekst), a u vezi sa dopisom Vlade Republike Srbije 05 Broj: 337-/2021 od 10. septembra 2021. godine,

Odbor za privredu, regionalni razvoj, trgovinu, turizam i energetiku, na sednici održanoj 10. septembra 2021. godine, doneo je sledeću

O D L U K U

1. Daje se saglasnost Vladi Republike Srbije za privremenu primenu Osnove za zaključivanje Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine i teksta Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine, radi davanja saglasnosti za privremenu primenu Sporazuma do stupanja na snagu.
2. Ovu Odluku dostaviti Vladi Republike Srbije, na dalju nadležnost.
3. Ovu Odluku dostaviti predsedniku Narodne skupštine, radi informisanja.

PREDSEDNIK

Veroljub Arsić

O b r a z l o ž e nj e

Dopisom 05 Broj: 337-/2021 Vlada Republike Srbije je 10. septembra 2021. godine dostavila je Odboru Narodne skupštine za privredu, regionalni razvoj, trgovinu, turizam i energetiku Osnovu za zaključivanje Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine i teksta Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine, radi davanja saglasnosti za privremenu primenu Sporazuma do stupanja na snagu, u skladu sa članom 8. stav 1. Zakona o zaključivanju i izvršavanju međunarodnih ugovora.

Članom 8. stav 1. Zakona o zaključivanju i izvršavanju međunarodnih ugovora propisano je da Vlada, izuzetno, po dobijanju saglasnosti nadležnog odbora Narodne skupštine, može ovlastiti delegaciju Republike Srbije da prihvati da se međunarodni ugovor koji se potvrđuje, u celini, ili pojedine njegove odredbe, mogu privremeno primenjivati do njegovog stupanja na snagu, kao i da postupak potvrđivanja ovog međunarodnog ugovora mora biti pokretnut u roku od 30 dana od datuma njegovog potpisivanja.

Nakon razmatranja predloga Vlade, Odbor za privredu, regionalni razvoj, trgovinu, turizam i energetiku, zaključio je da postoje razlozi za privremenu primenu Osnove za zaključivanje Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine i teksta Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine, do stupanja na snagu. Protokolom će se obezbediti pravni okvir za regulisanje bilateralnih odnosa.

U skladu sa navedenim, Odbor za privredu, regionalni razvoj, trgovinu, turizam i energetiku, odlučio je da da saglasnost Vladi da se Osnova za zaključivanje Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine i tekst Protokola između Vlade Republike Srbije i Vlade Ruske Federacije o unošenju izmena u Sporazum između Savezne vlade Savezne Republike Jugoslavije i Vlade Ruske Federacije o saradnji u izgradnji gasovoda na teritoriji Savezne Republike Jugoslavije od 11. aprila 1996. godine, privremeno primenjuje do stupanja na snagu.

Sednica je zaključena u 10 časova i 48 minuta.

Sednica je prenošena u live stream-u i tonski snimana, a video zapis se nalazi na internet stranici Narodne skupštine.

SEKRETAR PREDSEDNIK

Aleksandra Balać Veroljub Arsić